41 körözöttet fogott el egyetlen nap alatt a budapesti rendőrség. Az április 3-i összehangolt akcióban a terézvárosi, a pesterzsébeti és a soroksári rendőrség vett részt a BRFK Bűnügyi Bevetési Osztályával. Ez volt az új típusú akció második hulláma – írta a Police.hu.

Az elfogott személyeket bűncselekmények elkövetésének gyanúja miatt, illetve szabadságvesztés megkezdésének elmulasztása miatt körözték. A Budapesti Rendőr-főkapitányság a következő időszakban is folytatja a régiós, több kerületet érintő közbiztonsági akciósorozatát.